מימדיון

מימדיון הוא פארק מים הנמצא בפארק הירקון בצפון העיר תל אביב, בסמוך לפארק השעשועים "לונה פארק תל אביב", ונחשב לאחד הגדולים בישראל. הוא משתרע על פני שטח של 100 דונם.

היסטוריה 
המימדיון הוקם בשנת 1990 על ידי חברת עיר השעשועים, המחזיקה גם את הלונה פארק תל אביב והסופרלנד בראשון לציון.

בשנת 2006 נחנכה בפארק המגלשה הגדולה בישראל (ה-Side Winder), שנמצאת בפארקים רבים ברחבי העולם.

בשנת 2014, שלוש מגלשות מטאור הישנות הוחלפו במגלשת מטאור חדשה הכוללת ארבעה מסלולי גלישה ומכונה "המטאור החדשות". גובה המגלשה הנוכחית נמוך יותר מהגובה של המגלשות הישנות.

בשנת 2016, שלוש מגלשות הסלאלום הישנות אשר כונו "מיראז'" שהיו בין הארוכות בישראל נהרסו והוחלפו בשלוש מגלשות סגורות חדשות כאשר השימוש בהן הוא עם אבוב בלבד. מגלשה אחת היא מגלשה רגילה, השנייה היא מגלשת קערה אשר כמעט ואינה כוללת פיתולים והשלישית היא מגלשת קונוסים בדומה למגלשת ה"קרייזי קונס" בפארק המים שפיים.

בנוסף למגלשות אלו ישנם שני מסלולי אבובים כאשר האחד גועש והאחר רגוע; וכן "עולם הילד", אזור המוקדש לילדים עד גיל עשר. בנוסף יש במימדיון בריכת גלים שהייתה הראשונה שנפתחה בישראל.

במקום מספר מתקני ספורט ובהם מגרשי כדורסל וכדורעף חופים, שערי כדורגל וכן במת בידור.

אטרקציות ומתקנים

לפעוטות ולקטנים
 "עולם הילד" - מסלול עם ספינת מגלשות, דלי מים מתהפך, מזרקות ומפל.
 אבובים - אבובים קטנים שמסתובבים מול כל המתחם.

מגלשות
 "שטיחים" - מסלול בו מצטיידים הגולשים במזרנים ויורדים בתוך ארבע מגלשות שונות.
 אבובים - שלושה מסלולים: רמפה, מגלשה ו"המסלול המפחיד".
 "האסלה" - מסלול בו מסתובבים בו עד שנופלים לתוך חור בריכה.

בריכות
 בריכת גלים
 בריכת מבוגרים ופעוטות - בריכה לכל הגילאים

מתקנים נוספים
 מזנונים
 מגרשי כדורגל וכדורסל.

קישורים חיצוניים

 

תל אביב-יפו: פארקי שעשועים
פארקי מים בישראל
פארק הירקון
עיר השעשועים
שדרות רוקח